**ТЕХНИЧКА СПЕЦИФИКАЦИЈА**

Услуга физичко техничког обезбеђења објекта обухвата:

* обезбеђење главног и споредних улаза у зграду Историјског архива Града Новог Сада, у ул. Филипа Вишњића бр.2а, Нови Сад;
* вршење контроле уласка и изласка лица и ствари у зграду и из зграде, у ул. Филипа Вишњића бр.2а, Нови Сад;
* вршење физичке заштите лица, опреме и целокупне имовине која се налази у објекту и у непосредној близини објекта који се обезбеђује, првенствено личним присуством и непосредном активношћу;
* откривање и спречавање појава које могу угрозити безбедност лица и имовине у згради, у ул.

Филипа Вишњића бр.2а, Нови Сад;

* предузимање превентивних мера заштите откривања кривичног дела или других појава у вези целокупне безбедности (обавештавање полиције, одговорног лица наручиоца и сл.),
* спречавање уношења оружја, експлозивних, радиоактивних и других опасних предмета и материја у објекат;
* вршење редовне котроле обиласка зграде и вођење евиденције по налогу Наручиоца - корисника услуге;
* у случају наступања ванредних ситуација, предузимање мера и употреба средстава превиђених законским прописима, правилницима и упутствима, као и хитно, без одлагања извештавање Наручиоца;
* пружање Мониторинга на CCTV систему (видео надзор) и алармима инсталираних на згради и у згради Наручиоца, у ул. Филипа Вишњића бр.2а, Нови Сад;

Услуга физичко техничког обезбеђења објекта обухвата и противпожарну контролу у и ван објекта Наручиоца.

Услуга физичко техничког обезбеђења и противпожарне контроле објекта обухвата ангажовање физичких лица, односно службеника обезбеђења са важећом легитимацијом за вршење послова приватног обезбеђења, сагласно одредбама Закона о приватном обезбеђењу („Сл. Гласник РС“ број 104/13, 42/15 и 87/18), као и уверење о положеном стручном испиту из области заштите од пожара, издато од надлежног Министарства унутрашњих послова, сходно члану 55. Закона о заштити од пожара („Сл. гласник РС“ бр. 111/09, 20/15 и 87/18 – др. закони). Послови захтевају свакодневно дежурство од 00 до 24 часа, викендом и празницима.

Услуге ангажованих лица на пословима противпожарне заштите, сагласно Закону о заштити од пожара обухватају следеће:

* у случају пожара предузимају све мере за ефикасну локализацију и ликвидацију пожара,

извештавају професионалну ватрогасну јединицу и надлежно лице Наручиоца;

* по указаној потреби, предузимају активности на узбуњивању и планској евакуацији људи и материјалних добара;
* обављају обуку, о свом трошку за управљање системом „NOVEC 1230“ за аутоматску контролу гашења пожара;
* у случају акције гашења пожара од стране професионалне ватрогасне јединице, поступа по инструкцијама Руководиоца акције гашења пожара;

- организују и одговарају за рад у дежурној смени;

* обезбеђују и врше континуирано праћење рада противпожарних централа за детекцију пожара и аутоматско гашење;
* дневна контрола функционалног статуса свих система за детекцију и аутоматско гашење инсталираних на предметној локацији, према корисничком упутству произвођача и интерном упутству Наручиоца;
* у дневној 12 - часовној смени врше најмање три редовна обиласка штићеног простора и то: први на почетку - пријему смене, други по завршетку редовног радног времена запослених и трећи на истеку смене;
* у ноћној 12 - часовној смени врше најмање три редовна обиласка и то: по пријему смене, други по престанку рада ангажованих лица на одржавању хигијене и трећи непосредно пред крај смене;
* врше контролу исправности и правилног распореда мобилне опреме за гашење пожара према изводу из плана заштите од пожара добијеног од Наручиоца;
* врше визуелну контролу хидрантских ормана и обезбеђују периодичне функционалне пробе рада хидраната на предметној локацији у објекту;
* врше сталну контролу исправности паник-расвете;
* врше перманентни надзор над спровођењем превентивних мера заштите од пожара прописаних Законом, Планом заштите од пожара, правилником, интерним актима, налозима и инструкцијама Наручиоца;
* врше редовно и прецизно евидентирање у евиденционим књигама – листама, свих активности и догађаја током смене.

Изабрани понуђач је дужан да, као пословну тајну, чува све податке до којих дође приликом вршења предметних услуга. Приликом обраде података код Наручиоца, Понуђач (као Обрађивач података) дужан је да поступа у складу са Законом о заштити података о личности и Правилником о заштити података о личности у Историјском архиву Града Новог Сада, Нови Сад.

Услуга физичко техничког обезбеђења вршиће се за површину објекта око 7.500 m2.

Послове описане у претходном ставу ове спецификације услуга, изабрани понуђач обављаће сваког дана у уговореном периоду у времену од 08:00ч до 20:00ч ангажовањем једног извршиоца, а у периоду од 20:00ч до 08:00ч ангажовањем два извршиоца на уговореним пословима.

Изабрани понуђач је обавезан да обезбеди дежурну мобилну патролу која ће се у случају инцидентних ситуација на објекту, одазвати и појавити на објекту у року од 15 минута од пријема позива.

Наручилац задржава право накнадне измене радног времена на предметном објекту у складу са својим потребама.

Наручилац у складу са чланом 20. Закона о приватном обезбеђењу („Сл. гласник РС“ број 104/13, 42/15 и 87/18) је корисник видео-обезбеђења и има израђен акт о процени ризика у заштити лица, имовине и пословања, на начин прописан важећим српским стандардом у области приватног обезбеђења, као и уговор о одржавању система техничке заштите.